สภาเด็กและเยาวชนจังหวัดสุราษฎร์ธานี

สภาเด็กและเยาวชนจังหวัดสุราษฎร์ธานี (Suratthani Children and Youth Council) เป็นองค์กรเด็กและเยาวชนในจังหวัดสุราษฎร์ธานีที่มีการดำเนินงานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดสุราษฎร์ธานี  ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดสุราษฎร์ธานี ได้รับการสันบสนุนจากองค์การบริหารส่วนจังหวัดสุราษฎร์ธานี และสำนักงานพัฒนาสังคมและความมั่นคงของมนุษย์จังหวัดสุราษฎร์ธานี  ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยมีสำนักงานตั้งอยู่ที่สำนักงานพัฒนาสังคมและความมั่นคงของมนุษย์จังหวัดสุราษฎร์ธานี  ซอยพิเศษ ตำบลขุนทะเล  อำเภอเมืองฯ จังหวัดสุราษฎร์ธานี 

**ข้อมูลทั่วไป**
สภาเด็กและเยาวชน เป็นองค์กรของเด็กและเยาวชน ในสังกัดกระทรวงการพัฒนาสังคมและความมั่นคงของมนุษย์ โดยจัดตั้งนำร่องใน 4 จังหวัด คือ  เชียงราย สุรินทร์ ปราจีนบุรี และสตูล ต่อมารัฐบาลจึงเห็นชอบให้จัดตั้งสภาเด็กและเยาวชนทุกจังหวัด ซึ่งทางพัฒนาสังคมและความมั่นคงของมนุษย์จังหวัดสุราษฎร์ธานี ได้จัดตั้งเมื่อวันที่ 10 มิถุนายน พ.ศ. 2549 ซึ่งได้มีการคัดเลือกเด็กและเยาวชนในจังหวัดสุราษฎร์ธานี จำนวน 113 คนร่วมประชุม และแลกเปลี่ยนความคิดเห็นในประเด็นเกี่ยวกับการส่งเสริมและพัฒนาเด็กและเยาวชนในจังหวัดสุราษฎร์ธานี  และคัดเลือกตัวแทนเด็กและเยาวชนปฏิบัติหน้าที่ประธานสภาเด็กและเยาวชน รองประธานสภาเด็กและเยาวชน พร้อมทั้งจัดตั้งสภาเด็กและเยาวชนจังหวัดสุราษฎร์ธานี  อย่างเป็นทางการ  ตามคำสั่งจังหวัดสุราษฎร์ธานี ที่ 149/2549  ลงวันที่ 11 กรกฎาคม 2549 เพื่อเป็นองค์กรกลางของเด็กและเยาวชนในระดังจังหวัด ทำหน้าที่เป็นตัวแทนของเด็กและเยาวชนในจังหวัดสุราษฎร์ธานี

**อำนาจหน้าที่**
พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 บัญญัติว่า  สภาเด็กและเยาวชนจังหวัด มีหน้าที่- ประสานงานระหว่างสภาเด็กและเยาวชนอำเภอ แลกเปลี่ยนความรู้และประสบการของเด็กและเยาวชนในเขตจังหวัด- เป็นศูนย์กลางการเรียนรู้ เผยแพร่ด้านวิชาการ การศึกษา กีฬา และวัฒนธรรม- ส่งเสริม และสนับสนุนให้สภาเด็กและเยาวชนอำเภอ และสถานศึกษาในเขตจังหวัด ได้มีการจัดกิจกรรม อันเป็นประโยชน์ แก่เด็กและเยาวชน- ออกข้อบังคับเกี่ยวกับการประชุม และการดำเนินงานตามอำนาจหน้าที่

**การบริหารงาน**
สภาเด็กและเยาวชนจังหวัดสุราษฎร์ธานี แบ่งการบริหารงานออกเป็น  4 ด้าน  ได้แก่  ด้านอำนวยการ, ด้านกิจการสภา, ด้านบริหารทั่วไป และด้านสัมพันธ์ชุมชน  มีคณะผู้บริหาร  ประกอบด้วย  ประธานสภา 1 คน รองประธานสภา 4 คน  เยาวชนที่ปรึกษา 1 คน  ผู้ทรงคุณวุฒิ 2 คน  ผู้ตรวจการสภา 3 คน  เลขานุการสภา 1 คน และผู้ช่วยเลขานุการสภา 3 คน

**คณะกรรมการที่ปรึกษา**
 ผู้ว่าราชการจังหวัดสุราษฎร์ธานี- นายกองค์การบริหารส่วนจังหวัดสุราษฎร์ธานี- ผู้อำนวยการสำนักงานเขตพื้นที่การศึกษามัธยมศึกษา เขต 11- ผู้อำนวยการสำนักงานเขตพื้นที่การศึกษาประถมศึกษาสุราษฎร์ธานี เขต 1- ผู้อำนวยการสำนักงานเขตพื้นที่การศึกษาประถมศึกษาสุราษฎร์ธานี เขต 2- ผู้อำนวยการสำนักงานเขตพื้นที่การศึกษาประถมศึกษาสุราษฎร์ธานี เขต 3- พัฒนาสังคมและความมั่นคงของมนุษย์จังหวัดสุราษฎร์ธานี- ตัวแทนองค์กรเอกชนหรือชุมชนที่มีผลงานสนับสนุนกิจกรรมของเด็กและเยาวชน จำนวน 4 คน

**ประธานสภาเด็กและเยาวชนจังหวัดสุราษฎร์ธานี**
รายชื่อประธานสภาเด็กและเยาวชนจังหวัดสุราษฎร์ธานี 

**ความภาคภูมิใจ**
นับตั้งแต่สภาเด็กและเยาวชนจังหวัดสุราษฎร์ธานี ได้จัดตั้งขึ้นเมื่อปี พุทธศักราช 2549  ภายใต้การนำของ นายศิริพงศ์  อริยสุนทร นักเรียนโรงเรียนสุราษฎร์ธานี รองประธานสภาเด็กและเยาวชนแห่งประเทศไทย และอดีตประธานสภาเด็กและเยาวชนจังหวัดสุราษฎร์ธานี คนแรก ได้มีการออกแบบโครงสร้างองค์การ  และจัดทำวิสัยทัศน์  พันธกิจ  รวมทั้งนำคณะกรรมการสภาเด็กและเยาวชน  สมาชิกสภาเด็กและเยาวชน  และเครือข่ายเด็กและเยาวชน  ดำเนินกิจกรรม/โครงการ  และเข้าร่วมกิจกรรมต่าง  ทั้งในระดับจังหวัดและประเทศ  ทำให้สภาเด็กและเยาวชนจังหวัดสุราษฎร์ธานี ได้รับการประเมินผลจากสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ  ให้เป็น สภาเด็กและเยาวชนระดับดีเยี่ยม 1 ใน 5 อันดับแรกของประเทศ  รวมทั้ง นายศิริพงศ์ อริยสุทร ได้รับการคัดเลือกเข้ารับพระราชทานรางวัล เยาวชนนักพัฒนา และ เยาวชนดีเด่นแห่งชาติ สาขาพัฒนาเยาวชน บำเพ็ญประโยชน์ อาสาสมัคร สวัสดิการ และการส่งเสริมการมีส่วนร่วมของเยาวชน ปี 2551 และแนวทางการดำเนินงานดังกล่าว ได้รับการสานต่อและขับเคลื่อนกิจกรรมส่งเสริมการพัฒนาเด็กและเยาวชนจังหวัดมาจนถึงปัจจุบัน

**อ้างอิง**
สุราษฎร์ธานี
หมวดหมู่:องค์การในจังหวัดสุราษฎร์ธานี